വ്യാജ സര്ട്ടിഫിക്കറ്റ് നിര്മാണം: കൊച്ചിയില് ഒരാള് കൂടി അറസ്റ്റില് നെടുമ്ബാശേരി: വിദ്യാര്ഥികള്ക്ക് വ്യാജ വിദ്യാഭ്യാസ സര്ട്ടിഫിക്കറ്റ് നിര്മിച്ചു നല്കിയ കേസില് ഒരാള് കൂടി പിടിയില്. പാലക്കാട് ആലത്തൂര് പൂത്തമണ്ണില് രമേഷ്47നെയാണ് ജില്ലാ പോലീസ് മേധാവി കെ. കാര്ത്തിക്കിന്റെ നേതൃത്വത്തിലുള്ള പ്രത്യേക അന്വേഷണ സംഘം അറസ്റ്റ് ചെയ്തത്. ഇലഞ്ഞി സ്വദേശി ഷാരോണ് റോയിക്ക് വാരണാസി കാശി വിദ്യാപീഠം സര്വകലാശാലയുടെ ബിഎസ്സി ഹോട്ടല് മാനേജ്മെന്റ് സര്ട്ടിഫിക്കറ്റാണ് ഇയാള് വ്യാജമായി തയാറാക്കി നല്കിയത്. ഇതുമായി വിമാനത്താവളത്തിലെത്തിയ ഷാരോണിനെ പോലീസ് പിടികൂടിയിരുന്നു. കോഴിക്കോട് കൃഷ്ണ ഇന്സ്റ്റിട്യൂട്ട് ഓഫ് മാനേജ്മെന്റ് സ്റ്റഡീസ് എന്ന സ്ഥാപനം നടത്തുകയാണ് രമേഷ്. വ്യാജ സര്ട്ടിഫിക്കറ്റുകളുമായി യുകെയിലേക്ക് പോകാന് ശ്രമിച്ച ഏഴു വിദ്യാര്ഥികളാണ് രണ്ടു ദിവസങ്ങളിലായി നെടുമ്ബാശേരി വിമാനത്താവളത്തില് എമിഗ്രേഷന് വിഭാഗത്തിന്റെ പിടിയിലായത്. ഈ കേസില് ഇവര്ക്ക് വ്യാജ സര്ട്ടിഫിക്കറ്റ് നിര്മിച്ചു നല്കിയ അഞ്ചു പേര് ഇതുവരെ പ്രത്യേക അന്വേഷണ സംഘത്തിന്റെ പിടിയിലായിട്ടുണ്ട്. പാലക്കാട് സ്വദേശികളായ നഫ്സല്, അബ്ദുല് സലാം, കോട്ടയം സ്വദേശി ലിജോ ജോര്ജ്, വൈക്കം സ്വദേശി മുഹമ്മദ് നിയാസ് എന്നിവരാണ് നേരത്തേ പിടിയിലായത്.